* **Ορεινή Αχαϊα – Πάτρα – Καλάβρυτα 4 μέρες 26-29/10/23 . Οδικώς**

**1η Μέρα | Αναχώρηση – Λάρισα – Βόλος - Ιτέα – Πάτρα**

Αναχώρηση από τα γραφεία μας το πρωί για Βόλο, Αλαμάνα,. Στάση για καφέ και συνεχίζουμε για Ιτέα. Η Ιτέα κτισμένη στο βάθος του Κρισσαίου Κόλπου, κατά μήκος του παραθαλάσσιου χώρου της ομώνυμης κοιλάδας, του Κρισσαίου Πεδίου, αποτελεί την νότια απόληξη του φημισμένου Δελφικού τοπίου. Χρόνος ελεύθερος για φαγητό και περίπατο και συνεχίζουμε για Πάτρα. Άφιξη τακτοποίηση στο ξενοδοχείο μας και το βράδυ, ελεύθερος χρόνος στην όμορφη πόλη .

**2η Μέρα | Μέγα Σπήλαιο - Καλάβρυτα – Ζαχλωρού - Λίμνη Τσιβλού**

Μετά το πρωινό μας προορισμός το Μέγα Σπήλαιο. Η αρχαιότερη μονή στην Ελλάδα (362 μ.Χ.) Εδώ συναντούμε μεταξύ άλλων την εικόνα της Παναγίας, φτιαγμένη από μαστίχα και κερί από τα χέρια του Ευαγγελιστή Λουκά. Συνεχίζουμε για τα ηρωικά Καλάβρυτα, τόπο μαρτυρίου όπου θα περπατήσουμε στον πεζόδρομο, δοκιμάζοντας ντόπια προϊόντα. Κατευθυνόμαστε για την γραφική Ζαρούχλα, χτισμένη στους πρόποδες του Χελμού. Μας υποδέχεται ο κεντρικός πλακόστρωτος δρόμος με τα πετρόχτιστα σπίτια, τα πάμπολλα βρυσάκια και τα ταβερνάκια με τα παραδοσιακά εδέσματα. Οι δύο διατηρητέοι πύργοι του Φωτήλα και του Χαραλάμπη, θυμίζουν μια άλλη εποχή. Βλέπουμε τον Άη Γιώργη, χτισμένο από το 1806, από τον οπλαρχηγό και τεχνίτη της πέτρας Ν. Σολιώτη. Μας ξαφνιάζουν οι πολεμίστρες, οι πλάκες με τις αρχαίες ονομασίες ανέμων και ζωδίων, καθώς και τα στέφανα του οπλαρχηγού που τα άφησε εκεί για τους άπορους μελόνυμφους. Αναχώρηση για την ονειρική λίμνη Τσιβλού. Θαυμάσιο οικοσύστημα γεμάτο πεύκα, έλατα και καστανιές. Επιστροφή στην Πάτρα, και το βράδυ σας προτείνουμε να επισκεφτείτε το Φάρο της Πάτρας. Στην βάση του Φάρου λειτουργεί ουζερί καφέ μπαρ ενώ στον χώρο μπροστά από τον Φάρο πραγματοποιούνται εκδηλώσεις και συναυλίες.

**3η Μέρα | Οδοντωτός - Αγία Λαύρα - Σπήλαιο λιμνών - Κλειτορία – Πλανητέρο**

Μετά το πρωινό μας, ξεκινάμε να διασχίσουμε με το τρενάκι του Οδοντωτού, (έξοδα ατομικά) το περίφημο φαράγγι του Βουραϊκού. Μια διαδρομή από τις ωραιότερες της Ευρώπης! Συνεχίζουμε για το επιβλητικό μοναστήρι της Αγίας Λαύρας, της οποίας η θέα ,το βαρύ όνομα και η ιστορία που τα συντροφεύει προκαλούν δέος και συγκίνηση. Κατόπιν θα πάμε στο Σπήλαιο Λιμνών, το διαμάντι του γεωπάρκου Χελμού - Βουραϊκού μέσα από υπερυψωμένες τεχνητές γέφυρες, ξεναγούμαστε στις 13 αλλεπάλληλες κλιμακωτές λίμνες με τους πανέμορφους σταλαγμίτες και σταλακτίτες. Το μεσημέρι φτάνουμε στην γραφική Κλειτορία όπου θα πάρουμε το γεύμα μας ( έξοδα ατομικά ) και συνεχίζουμε προς τον μικρό παράδεισο, το Πλανητέρο. Επιστροφή το απόγευμα στην Πάτρα .

**4η Μέρα | Πάτρα – Winetasting στην AchaiaClauss - Ρίο Αντίρριο – Βόλος – Θεσσαλονίκη**

Πρωινό και επίσκεψη στον ιερό ναό του Αγίου Ανδρέα. Στη συνέχεια αναχώρηση για το Οινοποιείο AchaiaClauss ( είσοδος εξ ιδίων ) . Τα πέτρινα κτίρια, το κάστρο, τα μεγάλα δρύινα σκαλιστά βαρέλια με Μαυροδάφνη ενός αιώνα, η παραδοσιακή Κάβα για την υποδοχή των επισκεπτών, ο νέος μουσειακός χώρος «Βαρελάτικο», αλλά και το μοναδικό τοπίο με την εκπληκτική θέα, προσελκύουν κάθε χρόνο χιλιάδες επισκέπτες. Θα γευτούμε και εάν θέλουμε θα αγοράσουμε τα κρασιά που επιλέξαμε και στη συνέχεια θα περάσουμε την μοναδική καλωδιωτή γέφυρα του Ρίου – Αντίρριου . Συνεχίζουμε για Βόλο. Άφιξη περιήγηση στην όμορφη πόλη . Στην συνέχεια ελεύθεροι για καφέ ή φαγητό . Αμέσως μετά αναχώρηση για τη Θεσσαλονίκη. Άφιξη το βράδυ στη πόλη μας .

|  |  |
| --- | --- |
| **Ορεινή Αχαϊα - Πάτρα - Καλάβρυτα 4 μέρες** | **Αναχώρηση: 26/10/23 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Mediterranee | 3\* | Πρωινό | 185€ | 145€ | 69€ |  |
| **Στη τιμή περιλαμβάνονται:** Τρείς (3) διανυκτερεύσεις σε ξενοδοχείο 3 \*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Τέλη διαμονής ανά δωμάτιο, ανά διανυκτέρευση. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|